DOI: 10.14457/tu.the.2017.1647
title: การเปิดรับสื่อ ทัศนคติและพฤติกรรมการซื้อสินค้าที่มีต่ออิเกียของผู้บริโภคในเขตกรุงเทพมหานครและปริมณฑล

description: การค้นคว้าอิสระเรื่อง “การเปิดรับสื่อ ทัศนคติและพฤติกรรมการซื้อสินค้าที่มีต่ออิเกียของผู้บริโภคในเขตกรุงเทพมหานครและปริมณฑล” เป็นการศึกษาในรูปแบบการวิจัยเชิงปริมาณ (Quantitative Research) ดำเนินการเก็บข้อมูลโดยการสำรวจ (Survey Research) แบบเก็บข้อมูลในช่วงเวลาใดเวลาหนึ่ง (Cross-Sectional Study) โดยใช้แบบสอบถาม (Questionnaire) เป็นเครื่องมือในการเก็บรวบรวมข้อมูลจากกลุ่มตัวอย่างที่เป็นประชากรที่อาศัยอยู่ในเขตกรุงเทพมหานครและปริมลฑล จำนวน 300 คน โดยใช้สถิติเชิงพรรณนา (Descriptive Statistics) ได้แก่ ร้อยละ ค่าเฉลี่ย และสถิติเชิงอนุมาน (Inferential Statistics) ได้แก่ ค่าสถิติ tโดยมีวัตถุประสงค์การของการวิจัยเพื่อศึกษาลักษณะทางประชากร การเปิดรับสื่อ ทัศนคติและพฤติกรรมการซื้อสินค้าของผู้บริโภคที่มีต่ออิเกีย นอกจากนี้เพื่อศึกษาความสัมพันธ์ระหว่างการเปิดรับสื่อ กับทัศนคติที่มีต่ออิเกีย และเพื่อศึกษาความสัมพันธ์ระหว่างทัศนคติ กับพฤติกรรมการซื้อสินค้าของผู้บริโภคที่มีต่ออิเกียผลการวิจัย พบว่า กลุ่มตัวอย่างส่วนใหญ่เป็นเพศชาย โดยส่วนใหญ่มีอายุอยู่ในช่วง 24-35 ปี มีระดับการศึกษาอยู่ในระดับปริญญาตรี ส่วนใหญ่ประกอบอาชีพพนักงานบริษัทเอกชน และมีรายได้ส่วนตัวต่อเดือนอยู่ในช่วง 25,001 – 35,000 บาท มีการเปิดรับสื่อของผู้บริโภคที่มีต่ออิเกียผ่านสื่อดั้งเดิม โดยทางสื่อป้ายโฆษณาบิลบอร์ด เป็นส่วนใหญ่ และสำหรับการเปิดรับสื่อใหม่ มีการเปิดรับสื่อของอิเกียทางเฟซบุ๊ก (Facebook) ด้านทัศนคติที่มีต่ออิเกียที่มีต่อส่วนประสมทางการตลาดสำหรับบริการ (7Ps) พบว่า ทัศนคติโดยรวมอยู่ในระดับดี โดยมีส่วนประสมทางการตลาดสำหรับบริการ (7Ps) ด้านลักษณะทางกายภาพ ซึ่งจัดอยู่ในทัศนคติดีมาก โดยมีทัศนคติด้านลักษณะทางกายภาพในประเด็นที่ว่า รูปแบบในการจัดประเภทของสินค้ามีความเป็นระเบียบ สะอาด ไม่ซับซ้อน มากที่สุด ซึ่งจัดอยู่ในทัศนคติดีมาก ด้านพฤติกรรมการซื้อสินค้าของผู้บริโภคที่มีต่ออิเกีย กลุ่มตัวอย่างมีพฤติกรรมการซื้อสินค้าที่อิเกียโดยเฉลี่ยในรอบ 3 เดือน จำนวน 2 ครั้ง ส่วนใหญ่ให้เหตุผลในการเลือกซื้อสินค้าที่อิเกีย เพราะต้องการตกแต่งบ้านเพิ่มเติม การตัดสินใจซื้อสินค้าที่อิเกียที่กลุ่มตัวอย่างได้รับอิทธิพลจากตัวเอง ประเภทของสินค้าของอิเกียที่กลุ่มตัวอย่างเลือกซื้อมากที่สุด ประเภทของตกแต่งบ้าน และกลุ่มตัวอย่างมีการซื้อสินค้าที่อิเกียต่อครั้งประมาณ 1,001 – 5,000 บาทผลการทดสอบสมมติฐานการวิจัย สรุปได้ว่า การเปิดรับสื่อของผู้บริโภคที่มีต่ออิเกีย กับทัศนคติที่มีต่ออิเกีย ที่มีต่อส่วนประสมทางการตลาดสำหรับบริการ (7Ps) มีความสัมพันธ์กันทุกด้าน โดยพบว่า การเปิดรับสื่อโดยรวม และการเปิดรับสื่อดั้งเดิม มีความสัมพันธ์กับทัศนคติที่มีต่ออิเกียโดยรวม ที่มีต่อส่วนประสมทางการตลาดสำหรับบริการ (7Ps) อยู่ในระดับปานกลาง การเปิดรับสื่อใหม่มีความสัมพันธ์กับทัศนคติที่มีต่ออิเกียโดยรวม ที่มีต่อส่วนประสมทางการตลาดสำหรับบริการ (7Ps) อยู่ในระดับต่ำ โดยการเปิดรับสื่อใหม่และสื่อดั้งเดิมมีความสัมพันธ์กับทัศนคติที่มีต่ออิเกีย ที่มีต่อส่วนประสมทางการตลาดสำหรับบริการ (7Ps) ในด้านผลิตภัณฑ์ ด้านราคา ด้านช่องทางการจัดจำหน่าย ด้านบุคลากร ด้านลักษณะทางกายภาพ และด้านกระบวนการ อยู่ในระดับต่ำ และการเปิดรับสื่อดั้งเดิม มีความสัมพันธ์กับทัศนคติที่มีต่ออิเกีย ที่มีต่อส่วนประสมทางการตลาดสำหรับบริการ (7Ps) ด้านการส่งเสริมการตลาด อยู่ในระดับปานกลาง และทัศนคติที่มีต่ออิเกีย ที่มีต่อส่วนประสมทางการตลาดสำหรับบริการ (7Ps) ไม่มีความสัมพันธ์กับพฤติกรรมการซื้อสินค้า (ความถี่) ของผู้บริโภคที่มีต่ออิเกียในทุกด้าน ตามลำดับ